Diari Oficial de la Generalitat Valenciana


Sumari del DOGV 3978, del 11-04-2001 (2001/2746)

Informació pública de l'Institut Valencià de la Joventut, pel qual es notifica l'esmena de la documentació acompanyada a la sol·licitud d'ajuda per al lloguer d'habitatge, en relació amb l'Ordre d'1 de setembre de 2000, de la Conselleria de Benestar Social, per la qual es convoquen ajudes econòmiques per al lloguer d'habitatges per jóvens i per parelles de jóvens (DOGV número 3.838, de 18.09.2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2746


Organisme emissor
:   Institut Valencià de la Joventut

Tipus de document
:   Anunci

Informació pública de l'Institut Valencià de la Joventut, pel qual es notifica l'esmena de la documentació acompanyada a la sol·licitud d'ajuda per al lloguer d'habitatge, en relació amb l'Ordre d'1 de setembre de 2000, de la Conselleria de Benestar Social, per la qual es convoquen ajudes econòmiques per al lloguer d'habitatges per jóvens i per parelles de jóvens (DOGV número 3.838, de 18.09.2000). [2001/Q2746]
  
Ha sigut impossible efectuar directament la notificació de l'escrit d'esmena ?cosa que s'ha intentat sense cap resultat- a Alejandro Raiz Siri, amb últim domicili conegut al Campello, carrer de Juan de la Cierva, 28.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer públic l'escrit d'esmena a què es fa referència:
  
Examinada la documentació aportada juntament amb la seua sol·licitud, a l'empara del que disposa l'Ordre d'1 de setembre de 2000, de la Conselleria de Benestar Social, per la qual es convoquen, per a l'any 2000, ajudes econòmiques per al lloguer d'habitatges per jóvens i per parelles de jóvens (DOGV número 3.838, de 18.09.2000), s'ha verificat la falta de determinada documentació que preceptivament s'hi havia d'adjuntar d'acord amb el que estableix l'ordre esmentada.
  
Per això, de conformitat amb el que disposen l'apartat 2 de la base sisena de la dita Ordre d'1 de setembre de 2000, i l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se li comunica la necessitat que, en el termini màxim de 10 dies, comptadors a partir de l'endemà de la recepció de la notificació del present escrit, faça arribar a l'Institut Valencià de la Joventut la documentació següent:
  
1. Fotocòpia del document nacional d'identitat.
  
2. Certificat d'empadronament a la localitat on radique l'habitatge llogat.
  
3. Declaració de l'impost sobre la renda de les persones físiques corresponent a l'any 1999, o, si no n'hi havia, el certificat negatiu de l'Agència Estatal d'Administració Tributària corresponent a l'any 1999, acompanyat dels justificants dels ingressos percebuts durant 1999, a través de l'aportació de nòmines o certificats d'empresa.
  
En cas que s'haja cobrat prestació o subsidi de desocupació, per mitjà d'un certificat de l'Inem en què aparega la quantitat percebuda.
  
Si no es pot justificar per cap de les formes anteriors, es farà per mitjà d'una declaració responsable del sol·licitant en què especifique els ingressos obtinguts.
  
4. Contracte de lloguer.
  
5. En el supòsit que el preu del lloguer supere les 40.000 pesetas mensuals, un certificat d'empadronament de totes les persones que ocupen l'habitatge en el domicili en què estiga ubicat.
  
Els documents presentats que no siguen originals hauran de ser degudament confrontats.
  
En cas de no presentar en el termini assenyalat la documentació abans indicada, es considerarà que ha desistit de la seua petició, després de la resolució que prèviament s'haurà de dictar en els termes que estableix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.